CELEX: 62017TN0152
Language: lv
Date: 2017-03-06 00:00:00
Title: Lieta T-152/17: Prasība, kas celta 2017. gada 6. martā – Sumner/Komisija

8.5.2017   
            
            
               LV
            
            
               Eiropas Savienības Oficiālais Vēstnesis
            
            
               C 144/53
            
         Prasība, kas celta 2017. gada 6. martā – Sumner/Komisija
   (Lieta T-152/17)
   (2017/C 144/72)
   Tiesvedības valoda – angļu
   
      Lietas dalībnieki
   
   
      Prasītājs: Loreto Sumner (Leixlip, Īrija) (pārstāvis – J. MacGuill, Solicitor)
   
      Atbildētāja: Eiropas Komisija
   
      Prasītāja prasījumi:
   
   
               —
            
            
               atcelt ģenerālsekretāra 2017. gada 10. janvārī Komisijas vārdā pieņemtu lēmumu, kurš paziņots 2017. gada 17. janvārī un ar kuru ir atteikts piešķirt prasītājam piekļuvi jebkādiem dokumentiem, ko iesnieguši lietas dalībnieki pārkāpuma procedūrā par apgalvoto Īrijas pieļautu Darba laika direktīvas pārkāpumu.
            
         
      Pamati un galvenie argumenti
   
   Prasības pamatošanai prasītājs izvirza piecus pamatus.
   
               1.
            
            
               Ar pirmo pamatu tiek apgalvots, ka neesot ticis veikts konkrēts pieteikuma par piekļuves dokumentiem piešķiršanu vērtējums atbilstoši Regulai Nr. 1049/2001.
            
         
               2.
            
            
               Ar otro pamatu tiek apgalvots, ka, pārkāpjot minētajā judikatūrā noteiktos principus, esot notikusi prettiesiska pamatošanās uz vispārēju prezumpciju.
            
         
               3.
            
            
               Ar trešo pamatu tiek apgalvots, ka, pārkāpjot minēto judikatūru, neesot ticis veikts konkrēts un efektīvs vērtējums par risku attiecībā uz katru no šiem dokumentiem.
            
         
               4.
            
            
               Ar ceturto pamatu tiek apgalvots, ka, pārkāpjot minēto judikatūru, neesot ticis veikts konkrēts un efektīvs vērtējums par iespējamu daļēju piekļuvi.
            
         
               5.
            
            
               Ar piekto pamatu tiek apgalvots, ka, pārkāpjot minētajā judikatūrā noteiktos principus, ir pieļauta acīmredzama kļūda vērtējumā attiecībā uz sevišķi svarīgu sabiedrības interešu pastāvēšanu.